Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З  А  К  О  Н

ЗА изменение на Закона за приватизация и следприватизационен контрол
(обн., ДВ, бр. 28 от 2002 г.; изм. и доп., бр. 78 от 2002 г., бр. 20 и 31 от 2003 г.; Решение № 5 на Конституционния съд от 2003 г. - бр. 39 от 2003 г.; изм. и доп., бр. 46 и 84 от 2003 г., бр. 55 и 115 от 2004 г., бр. 28, 39, 88, 94, 103 и 105 от 2005 г., бр. 36, 53, 72 и 105 от 2006 г., бр. 59 от 2007 г., бр. 36, 65, 94, 98 и 110 от 2008 г., бр. 24, 42, 82 и 99 от 2009 г., бр. 18, 50, 89 и 97 от 2010 г., бр. 19 и 98 от 2011 г., 
бр. 20, 38, 54 и 60 от 2012 г., бр. 15, 23, 66 и 68 от 2013 г., бр. 98 от 2014 г., бр. 14, 34, 41 и 61 от 2015 г. и бр. 13 и 60 от 2016 г.)

§ 1. Точка 1 от раздел „VIII. Министерство на външните работи” от приложение № 1 към чл. 3, ал. 1 се изменя така:
„1. Агенция дипломатически имоти в страната” ЕООД – София, както и следните обособени части от дружеството:
a) вили:
аа) вила 18, ул. „саша попов“ № 31, гр. София;
бб) вила 19, ул. „саша попов” № 33, гр. София;
вв) вила 24, ул. „саша попов” № 24, гр. София;
гг) вила 27, ул. „панорамен път” № 51, гр. София;
дд) вила 30, ул. „панорамен път” № 60 (стар адрес: ул. „панорамен път” № 26), гр. София;

б) офиси:
аа) офиси № 1-5 (5 броя), ул. „фредерик жолио кюри” № 16, бл. 155, гр. София;
бб) офис, ул. „фредерик жолио кюри” № 15, бл. 3, гр. София;
вв) офиси, партер, ул. „марин дринов“ № 30, гр. София;
гг) офиси № 17-25 (9 броя), ул. „позитано“ № 7, гр. София;
дд) офис, пл. „велчова завера” № 1, гр. София;
ее) офис, ул. „оборище“ № 10, гр. София; 
жж) офис, бул. „княз александър дондуков” № 87, гр. София;

в) магазини:
аа) магазин, ул. „хайдушка поляна” № 3, бл. 80 В, гр. София;
бб) магазин, пл. „велчова завера“ № 1, гр. София;
вв) магазин, ж.к. „яворов”, бл. 73 (стар адрес: бул. „цариградско шосе“, бл. 73), гр. София;

г) гаражи:
аа) гараж, ул. „париж“ № 14, гр. София;
бб) гараж, ж.к. „младост“ бл. 208 А, гр. София;

д) къщи:
аа) къща, ул. „монтевидео“ № 6, гр. София;
бб) къща, ул. „монтевидео“ № 4, гр. София;
вв) къща, бул. „евлоги георгиев” № 117, гр. София;

е) сгради:
аа) сграда, ул. „съборна“ № 1, гр. София;
бб) сграда, ул. „патриарх евтимий“ № 27, гр. София;
вв) сграда, ул. „люлякова градина“ № 14, гр. София;
гг) сграда, ул. „атанас далчев“ № 13, гр. София;
дд) сграда, бул. „джеймс баучер“ № 22, гр. София;
ее) сграда, ул. „велико търново“ № 5, гр. София;
жж) сграда, ул. „велико търново“ № 6, гр. София;
зз) сграда, ул. „алфред нобел“ № 4, гр. София;
ии) сграда, ул. „александър фон хумболт“ № 7, гр. София;
кк) сграда, бул. „васил левски“ № 77, гр. София;

ж) резиденции:
аа) резиденция 1, бул. „симеоновско шосе“ № 59, гр. София;
бб) резиденция 4, ул. „йозеф валдхард“ № 5, гр. София;
вв) резиденция 10, ул. „йозеф валдхард“ № 4, гр. София;
гг) резиденция 11а, бул. „симеоновско шосе“ № 53, гр. София;
дд) резиденция 16, ул. „проф. кирил попов“ № 21 (стар адрес: 
ул. „проф. кирил попов“ № 33), гр. София;
ее) резиденция 19, ул. „проф. кирил попов“ № 13 (стар адрес: 
ул. „проф. кирил попов“ № 25), гр. София;
жж) резиденция № 5, ул. „йозеф валдхард” № 3, гр. София;

з) вила „адис” - к.к. „боровец“, община Самоков, област Софийска;
и) почивен дом - к.к. „златни пясъци”, гр. варна.”

Заключителна разпоредба

§ 2. Законът влиза в сила от деня на обнародването му в „Държавен вестник”.

Законът е приет от 43-ото Народно събрание на ………………...… 2016 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Цецка Цачева)

МОТИВИ

към проекта на Закон за изменение на Закона за приватизация и следприватизационен контрол

Проектът на Закон за изменение на Закона за приватизация и следприватизационен контрол (ЗПСК) е изготвен във връзка с обстоятелството, че евентуална бъдеща продажба на обособени части от  „Агенция дипломатически имоти в страната” ЕООД ще доведе до затруднения  дружеството да изпълнява своята дейност, включително по надлежното изпълнение на поети международноправни задължения от страна на Република България по чл. 21 и 22 от Виенската конвенция за дипломатическите отношения (ратифицирана с Указ № 766 на Президиума на Народното събрание от 1967 г. (ДВ, бр. 28 от 1968 г., в сила за Република България от 15 февруари 1968 г.) и по чл. 30 и 31 от Виенската конвенция за консулските отношения (ратифицирана с Указ № 947 на Държавния съвет от 1989 г. (ДВ, бр. 42 от 1989 г., в сила за Република България от 10 август 1989 г.).
„Агенция дипломатически имоти в страната” ЕООД е търговско дружество със 100 на сто държавно участие в капитала, което със Закона за изменение на Закона за приватизация и следприватизационен контрол 
(ДВ, бр. 41 от 2015 г.), беше включено в списъка – приложение № 1 по чл. 3, 
ал. 1 от ЗПСК.
В капитала на „Агенция дипломатически имоти в страната” ЕООД са включени и обособени части, които са от важно значение за дейността му, като резиденции и канцеларии на посолства, намиращи се в различни части на София и обслужващи от много години нуждите на дипломатическите мисии у нас. 
В капитала на дружеството са включени и гаражи, които се ползват от посолства и дипломатически представителства, както и от културни институти и центрове към дипломатическите мисии, като се гарантира сигурност на дипломатическите автомобили и по този начин се изпълняват и изискванията на чл. 21 от Виенската конвенция за дипломатически отношения. Евентуалната продажба на такъв вид обособени части ще доведе до проблеми, свързани с обслужване на дипломатическите мисии у нас, тъй като за повечето от тях е важно осигуряването на подходящ охраняем гараж в София.

Обстоятелството, че „Агенция дипломатически имоти в страната” ЕООД е търговско дружество със 100 на сто държавно участие в капитала и правата на държавата се упражняват от министъра на външните работи, гарантира възможността Република България да изпълнява своите задължения, произтичащи от чл. 21 и 22 от Виенската конвенция за дипломатическите отношения. 
В капитала на дружеството е включен и почивен дом „Златни пясъци”, който задоволява социалните потребности от отдих и почивка на служителите на Министерството на външните работи и „Агенция дипломатически имоти в страната” ЕООД. Традиционно се ползва за организиране на събития на дипломатически мисии и други ведомства. Домът е самостоятелно обособен и осигурява добра възможност за сигурността на провежданите мероприятия. Почивният дом се ползва ежегодно за почивни и рекреационни нужди от служители на администрацията на Министерството на външните работи, както и от служители на дипломатически мисии у нас.
С оглед предотвратяване на евентуални бъдещи продажби на обособени части от „Агенция дипломатически имоти в страната” ЕООД предлагаме проекта на Закон за изменение на Закона за приватизация и следприватизационен контрол, по силата на който обособени обекти от дружеството ще бъдат включени в забранителния списък за приватизация – приложение № 1 към чл. 3, ал. 1 от ЗПСК.

МИНИСТЪР-ПРЕДСЕДАТЕЛ:

(Бойко Борисов)

Р Е П У Б Л И К А   Б Ъ Л Г А Р И Я
МИНИСТЕРСКИ СЪВЕТ

№……….………………….		
……………………. 2016 г.	
ДО

ПРЕДСЕДАТЕЛЯ НА НАРОДНОТО СЪБРАНИЕ

г-жа ЦЕЦКА ЦАЧЕВА	

УВАЖАЕМА ГОСПОЖО ЦАЧЕВА,

На основание чл. 87, ал. 1 от Конституцията на Република България изпращам Ви одобрения с Решение   .................. на Министерския съвет от 2016 г. проект на Закон за изменение на Закона за приватизация и следприватизационен контрол.
Законопроектът е изработен и съгласуван до влизането в сила на Закона за изменение и допълнение на Закона за нормативните актове 
(ДВ, бр. 34 от 2016 г.) и на основание § 9 от Преходните и заключителните му разпоредби се одобрява и приема по действащия до 4 ноември 2016 г. ред.

Приложение: съгласно текста

МИНИСТЪР-ПРЕДСЕДАТЕЛ:

(Бойко Борисов)